La xunta directiva del Recintu de Feries y Esposiciones d’Asturies (Recintu Ferial Luis Adaro), de la que forma parte’l Principáu al traviés de la Conseyería d’Industria, Empléu y Promoción Económica, aprobó’l proyectu de reforma integral y modernización d’esti espaciu, que preve unes inversiones cercanes a los 14 millones d’euros.
#000013
L’oxetivu d’esta reforma ye la modernización del complexu ferial pa que seya un espaciu más sostenible y dixital. Nesti sentíu, escuérrese l’amenorgamientu de la buelga de carbonu del recintu pa que seya neutru n’emisiones, pa lo que ta previstu que s’instalen paneles solares nos techos de los distintos edificios y pabellones y, d’esta miente, conformar una comunidá enerxética na redolada.
#000015